คือวันนี้หนูมีเพศสัมพันธ์กับแฟนค่ะ สดแล้วแฟนดึงอวัยวะเพศออกแล้วชัก(ชักแป็บเดียว) แล้วน้ำของแฟนก็แตกค่ะ หนูอยากทราบว่าหนูจะท้องมั้ยคะ
สวัสดีค่ะ การมีเพศสัมพันธ์แล้วมีช่วงที่ไม่ใส่ถุงยางอนามัยป้องกัน แม้ไม่นาน ทำการหลั่งนอก ยังมีโอกาสตั้งครรภ์ได้ประมาณ 4-20%กรณีนี้ถ้าเป็นเพศสัมพันธ์มาภายใน 72 ชั่วโมง อาจมีข้อบ่งชี้การใช้ยาคุมฉุกเฉิน ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน หลังการใช้ยาให้สังเกตรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน